Page:Oxford Book of English Verse 1250-1918.djvu/38

Rh  With lokkes lefliche ant longe, With frount ant face feir to fonge, With murthes monie mote heo monge, That brid so breme in boure. With lossom eye grete ant gode, With browen blysfol under hode, He that reste him on the rode, That leflych lyf honoure. Blow northerne wynd! Send thou me my suetyng! Blow northerne wynd! blow, blow, blow!

Hire lure lumes liht, Ase a launterne a-nyht, Hire bleo blykyeth so bryht, So feyr heo is ant fyn. A suetly swyre heo hath to holde, With armes, shuldre ase mon wolde, Ant fingres feyre for to folde, God wolde hue were myn! Blow northerne wynd! Send thou me my suetyng! Blow northerne wynd! blow, blow, blow!

Heo is coral of godnesse, Heo is rubie of ryhtfulnesse, Heo is cristal of clannesse, Ant baner of bealté. Heo is lilie of largesse, Heo is parvenke of prouesse, Heo is solsecle of suetnesse, And lady of lealté

6